
 DR.31.3.2005 

 
 

90 

sememangnya ada bangunan, ada tapak warisan dan benda-benda yang semestinya 
mempunyai unsur-unsur yang bercanggah dengan agama Islam ditemui? Ia bercanggah 
dengan agama Islam juga telah banyak mempengaruhi bidang undang-undang berkenaan 
dengan isu-isu kekeluargaan, isu-isu wanita dan sebagainya yang pernah saya utarakan 
pada sesi Parlimen tahun 2004. 

 Saya menjangkakan negara dan masyarakat kita akan terus berhadapan dengan 
cabaran-cabaran yang melingkungi dasar kerajaan seperti negara Islam, Islam Hadhari, 
dan pegangan seperti ia bercanggah dengan agama Islam dan sebagainya, dan kita semua 
dari pemimpin negara sehingga rakyat biasa terpanggil untuk bersikap sabar, tenang, 
bertoleransi dan saling faham memahami apabila berhadapan dengan sebarang masalah. 

 Walaupun kita selalu bangga dengan kepelbagaian dan kemajmukan masyarakat 
khususnya dengan laungan seperti “Malaysia Truly Asia”  dan sebagainya, kita masih perlu 
berhadapan dengan isu-isu seperti SRJK (China) adalah penghalang kepada perpaduan 
rakyat dan perlu dibubarkan sehinggakan sukatan mata pelajaran Sejarah di sekolah 
menengah tingkatan tiga dan lima perlu dikemaskinikan untuk memasukkan konsep-konsep 
seperti ketuanan Melayu. 

 Tuan Yang di-Pertua, kita dimaklumkan bahawa meningkatkan kaum bumiputera 
dan orang Melayu adalah sesuatu yang hakiki kepada kerajaan.  Kita menuntut dasar-dasar 
yang digubal di bawah konsep ini akan dapat membantu orang-orang yang amat 
memerlukan bantuan di samping memastikan negara dan ekonomi kita dapat terus 
diuruskan dengan sebaik-baiknya dalam zaman globalisasi. 

 Tuan Yang di-Pertua, kita suka melihat pelbagai inisiatif yang diambil oleh 
pentadbiran Perdana Menteri untuk menjayakan jenama Malaysia termasuk menyediakan 
kod tadbir korporat Malaysia.  Perdana Menteri mahu kita memberitahu dunia perkara-
perkara yang positif tentang Malaysia.  Ini memang bagus kalau kita dapat memastikan 
sektor korporat kita dapat mematuhi kod tadbir korporat yang baik. 

 Saya ingin membangkitkan satu kes di mana sektor korporat didapati beroperasi 
dengan cara yang menyebabkan para pelabur menanggung kerugian bernilai beratus-ratus 
juta.  Saya merujuk kepada satu projek di Padang Meha, Kulim, Kedah yang dimajukan 
oleh MBF Country Home and Resort Sdn. Bhd. di mana pada tahun 1996, projek yang 
dikatakan akan menelan kos RM3 bilion dekat Kulim Hi-Tech Park didapati sekarang 
terbengkalai. 

 Pelabur-pelabur kecil yang telah memberi lot-lot banglo tidak dapat mendirikan 
banglo di atas tapak kerana geran lot tanah tidak dapat dipindah milikan.  Syarikat ini sudah 
bertukar nama kepada Alamanda Development Sdn. Bhd. Para pembeli nampaknya tidak 
dapat menerima sebarang maklumat mengenai projek daripada pemaju ini. 

 Tuan Yang di-Pertua, saya menyeru pihak kerajaan dapat membantu orang-orang 
yang terlibat dalam projek ini selari dengan strategi pentadbiran tanah untuk memastikan 
kejadian seperti projek Padang Meha Parkland di Kulim, Kedah ini dapat dielakkan. 

 Saya juga mengambil kesempatan ini untuk merujuk kepada masalah yang 
dihadapi oleh pengusaha dan penghantar freight di negara ini berhubung dengan 
pelaksanaan Fuel Adjusment Factor (FAF). Saya dimaklumkan bahawa Lembaga 
Pelesenan Kenderaan Perdagangan (LPKP) tidak membenarkan pelaksanaan Fuel 
Adjusment Factor oleh Containers Holiers Association of Malaysia  dan juga Association of 
Malaysian Holiers.  Akan tetapi kedua-dua persatuan ini sudah pun melaksanakan FAF 
tanpa menghiraukan arahan LPKP. Saya berharap LPKP dan kementerian akan mengambil 
berat tentang perkara ini dan membuat arahan dan memastikan supaya arahan ini dapat 
dipatuhi. 

 Tuan Yang di-Pertua, saya juga mengambil kesempatan ini untuk menimbulkan 
masalah berkenaan dengan pembangunan sumber manusia yang berilmu, berpendidikan 
tinggi, terlatih dan berbudi pekerti mulia yang merupakan asas kepada kemajuan dan 
keutuhan negara. 



90. sememangnya ada bangunan, ada tapak warisan dan benda-benda yang semestinya mempunyai unsur-unsur yang bercanggah dengan agama Islam ditemui? Ia bercanggah dengan agama Islam juga telah banyak mempengaruhi bidang undang-undang berkenaan dengan isu-isu kekeluargaan, isu-isu wanita dan sebagainya yang pernah saya utarakan pada sesi Parlimen tahun 2004. Saya menjangkakan negara dan masyarakat kita akan terus berhadapan dengan cabaran-cabaran yang melingkungi dasar kerajaan seperti negara Islam, Islam Hadhari, dan pegangan seperti ia bercanggah dengan agama Islam dan sebagainya, dan kita semua dari pemimpin negara sehingga rakyat biasa terpanggil untuk bersikap sabar, tenang, bertoleransi dan saling faham memahami apabila berhadapan dengan sebarang masalah. Walaupun kita selalu bangga dengan kepelbagaian dan kemajmukan masyarakat khususnya dengan laungan seperti "Malaysia Truly Asia" dan sebagainya, kita masih perlu berhadapan dengan isu-isu seperti SRJK (China) adalah penghalang kepada perpaduan rakyat dan perlu dibubarkan sehinggakan sukatan mata pelajaran Sejarah di sekolah menengah tingkatan tiga dan lima perlu dikemaskinikan untuk memasukkan konsep-konsep seperti ketuanan Melayu. Tuan Yang di-Pertua, kita dimaklumkan bahawa meningkatkan kaum bumiputera dan orang Melayu adalah sesuatu yang hakiki kepada kerajaan. Kita menuntut dasar-dasar yang digubal di bawah konsep ini akan dapat membantu orang-orang yang amat memerlukan bantuan di samping memastikan negara dan ekonomi kita dapat terus diuruskan dengan sebaik-baiknya dalam zaman globalisasi. Tuan Yang di-Pertua, kita suka melihat pelbagai inisiatif yang diambil oleh pentadbiran Perdana Menteri untuk menjayakan jenama Malaysia termasuk menyediakan kod tadbir korporat Malaysia. Perdana Menteri mahu kita memberitahu dunia perkara- perkara yang positif tentang Malaysia. Ini memang bagus kalau kita dapat memastikan sektor korporat kita dapat mematuhi kod tadbir korporat yang baik. Saya ingin membangkitkan satu kes di mana sektor korporat didapati beroperasi dengan cara yang menyebabkan para pelabur menanggung kerugian bernilai beratus-ratus juta. Saya merujuk kepada satu projek di Padang Meha, Kulim, Kedah yang dimajukan oleh MBF Country Home and Resort Sdn. Bhd. di mana pada tahun 1996, projek yang dikatakan akan menelan kos RM3 bilion dekat Kulim Hi-Tech Park didapati sekarang terbengkalai. Pelabur-pelabur kecil yang telah memberi lot-lot banglo tidak dapat mendirikan banglo di atas tapak kerana geran lot tanah tidak dapat dipindah milikan. Syarikat ini sudah bertukar nama kepada Alamanda Development Sdn. Bhd. Para pembeli nampaknya tidak dapat menerima sebarang maklumat mengenai projek daripada pemaju ini. Tuan Yang di-Pertua, saya menyeru pihak kerajaan dapat membantu orang-orang yang terlibat dalam projek ini selari dengan strategi pentadbiran tanah untuk memastikan kejadian seperti projek Padang Meha Parkland di Kulim, Kedah ini dapat dielakkan. Saya juga mengambil kesempatan ini untuk merujuk kepada masalah yang dihadapi oleh pengusaha dan penghantar freight di negara ini berhubung dengan pelaksanaan Fuel Adjusment Factor (FAF). Saya dimaklumkan bahawa Lembaga Pelesenan Kenderaan Perdagangan (LPKP) tidak membenarkan pelaksanaan Fuel Adjusment Factor oleh Containers Holiers Association of Malaysia dan juga Association of Malaysian Holiers. Akan tetapi kedua-dua persatuan ini sudah pun melaksanakan FAF tanpa menghiraukan arahan LPKP. Saya berharap LPKP dan kementerian akan mengambil berat tentang perkara ini dan membuat arahan dan memastikan supaya arahan ini dapat dipatuhi. Tuan Yang di-Pertua, saya juga mengambil kesempatan ini untuk menimbulkan masalah berkenaan dengan pembangunan sumber manusia yang berilmu, berpendidikan tinggi, terlatih dan berbudi pekerti mulia yang merupakan asas kepada kemajuan dan keutuhan negara.